**Odôvodnenie nerozdelenia predmetu zákazky na časti**

Predmet zákazky nie je rozdelený na obstarávania tovarov a služieb preto, pretože predmetom zákazky je modernizácia existujúceho centrálneho systému, čiže chceme kúpiť aktualizáciu teraz používaných softérov na vyššie verzie, pričom tovary, t.j. HW tvorí menej ako 10% celkovej hodnoty zákazky a hardvér ako aj služby súvisiace s modernizáciou centrálnych systémov vie poskytnúť len výrobca centrálneho systému, od ktorého budeme kupovať centrálny systém.

Centrálne systémy ABIS rôznych výrobcov môžu byť založené na SW riešení a klasickom sortovaní podľa atribútov pre jednotlivé typy vyhľadávaní a následného zmenšovania skupín porovnávania a predsortovaním v rámci jednotlivých častí knižníc v databáze, pričom toto klasické riešenie môže byť ešte doplnené o hardvérovo riešené sortovania. Respektíve existujú riešenia založené na učení sa systému pomocou neurónových sietí resp. strojovom učení, pričom každé toto riešenie je proprietárne a každé si vyžaduje iné HW vlastnosti ako aj počty jednotlivých komponentov, pričom HW sady pre jednotlivé typy riešení sú neporovnateľné. Každý výrobca svoje riešenie testuje a optimalizuje a pri ponuke sa v prvom rade pozerá akú kapacitu systému zákazník požaduje, aké majú byť časové odozvy a akú presnosť vyhľadávania. Tieto atribúty sú určujúce pre HW a už sú zadefinované v opise.

Špecifikovanie hardvéru, ktorý je potrebné dodať spolu so systémom ABIS môže viesť k neumožneniu ekvivalentného riešenia, a tým k vymedzeniu okruhu potenciálnych dodávateľov a diskriminácii všetkých ostatných, čo je v rozpore s § 10 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Predmet zákazky nie je rozdelený na časti hardvér a softvér, nakoľko nevieme, kto bude víťazom verejného obstarávania, a preto nevieme zadefinovať hardvér tak, aby bol vysúťažiteľný v samostatnej časti, viď zdôvodnenie vyššie.

Z vyššie uvedených dôvodov je potrebné celú zákazku súťažiť bez rozdelenia na časti tak, aby víťazom bol len jeden dodávateľ na SW, HW a služby.